ΟΔΗΓΙΑ 94/76/ΕΚ ΤΟΥ ΣΥΜΒΟΥΛΙΟΥ της 22ας Δεκεμβρίου 1994 για την τροποποίηση της οδηγίας 77/388/ΕΟΚ με τη θέσπιση μεταβατικών μέτρων που εφαρμόζονται, στα πλαίσια της διεύρυνσης της Ευρωπαϊκής Ένωσης την 1η Ιανουαρίου 1995, όσον αφορά το φόρο προστιθεμένης αξίας
ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
Έχοντας υπόψη:
τη συνθήκη προσχώρησης του 1994, και ιδίως τα άρθρα 2 και 3, καθώς και την πράξη προσχώρησης του 1994, και ιδίως το άρθρο 169,
την πρόταση της Επιτροπής,
Εκτιμώντας:
ότι, με την επιφύλαξη των ειδικών διατάξεων που προβλέπονται στο παράρτημα XV κεφάλαιο IX της πράξης προσχώρησης, το κοινό σύστημα φόρου προστιθεμένης αξίας εφαρμόζεται στα νέα κράτη μέλη από την ημερομηνία ενάρξεως ισχύος της συνθήκης προσχώρησης 7 ότι, λόγω της κατάργησης, κατά την εν λόγω ημερομηνία, για τις συναλλαγές μεταξύ της Κοινότητας υπό την παρούσα της σύνθεση και των νέων κρατών μελών καθώς και μεταξύ των νέων κρατών μελών, της φορολογίας κατά την εισαγωγή και της αποφορολόγησης κατά την εξαγωγή, απαιτούνται μεταβατικά μέτρα για να εξασφαλιστεί η ουδετερότητα του κοινού συστήματος φόρου προστιθεμένης αξίας και να αποφευχθεί η διπλή φορολογία ή η μη φορολόγηση 7 ότι, για το σκοπό αυτό, αυτά τα μέτρα πρέπει να ανταποκρίνονται σε ανάγκες παρόμοιες με εκείνες στις οποίες αποσκοπούσαν οι διατάξεις που ελήφθησαν κατά την υλοποίηση της εσωτερικής αγοράς την 1η Ιανουαρίου 1993, και ειδικότερα οι διατάξεις του άρθρου 28ιδ της οδηγίας 77/388/ΕΟΚ του Συμβουλίου οτης 17ης Μαΐου 1977 περί εναρμονίσεως των νομοθεσιών των κρατών μελών, των σχετικών με τους φόρους κύκλου εργασιών - κοινό σύστημα φόρου προστιθεμένης αξίας: ομοιόμορφη φορολογική βάση (1) 7 ότι, στον τελωνειακό τομέα, ένα αγαθό θα θεωρείται ότι βρίσκεται σε ελεύθερη κυκλοφορία στη διευρυμένη Κοινότητα όταν θα έχει αποδειχθεί ότι βρισκόταν σε ελεύθερη κυκλοφορία στην Κοινότητα υπό την παρούσα της σύνθεση ή σε ένα από τα νέα κράτη μέλη κατά τη στιγμή της προσχώρησης 7 ότι θα πρέπει να συναχθούν τα αναγκαία συμπεράσματα, ιδίως όσον αφορά το άρθρο 7 παράγραφοι 1 και 3 και το άρθρο 10 παράγραφος 3 της οδηγίας 77/388/ΕΟΚ 7 ότι θα πρέπει ειδικότερα να καλυφθούν οι περιπτώσεις αγαθών που έχουν υπαχθεί, πριν από την προσχώρηση, σε ένα από τα καθεστώτα που αναφέρονται από το άρθρο 16 παράγραφος 1 σημείο Β στοιχεία α) έως δ), σε καθεστώς προσωρινής εισαγωγής με πλήρη απαλλαγή από εισαγωγικούς δασμούς ή σε ανάλογο καθεστώς στα νέα κράτη μέλη 7 ότι θα πρέπει επίσης να προβλεφθούν ειδικές διατάξεις για τις περιπτώσεις κατά τις οποίες μία ειδική διαδικασία (εξαγωγή ή διαμετακόμιση), που ξεκίνησε πριν από την ημερομηνία ενάρξεως ισχύος της συνθήκης προσχώρησης στα πλαίσια των συναλλαγών μεταξύ της Κοινότητας υπό την παρούσα της σύνθεση και των νέων κρατών μελών και μεταξύ των τελευταίων για τις ανάγκες μιας παράδοσης που πραγματοποιήθηκε πριν από την ημερομηνία αυτή από υποκείμενο σε φόρο που ενεργεί με την ιδιότητά του αυτή, ολοκληρώνεται μετά από αυτή την ημερομηνία,
ΕΞΕΔΩΣΕ ΤΗΝ ΠΑΡΟΥΣΑ ΟΔΗΓΙΑ:
Άρθρο 1
Στην οδηγία 77/388/ΕΟΚ παρεμβάλλεται ο ακόλουθος τίτλος και το ακόλουθο άρθρο:
«Τίτλος XIV ιγ Μεταβατικά μέτρα που εφαρμόζονται στα πλαίσια της προσχώρησης στην Ευρωπαϊκή Ένωση της Αυστρίας, της Φινλανδίας και της Σουηδίας Άρθρο 28ιζ 1. Για την εφαρμογή του παρόντος άρθρου, νοείται ως:
- "Κοινότητα": το έδαφος της Κοινότητας, όπως ορίζεται στο άρθρο 3 πριν την προσχώρηση,
- "νέα κράτη μέλη": το έδαφος των κρατών μελών που έχουν προσχωρήσει, με τη συνθήκη που υπογράφηκε στις 24 Ιουνίου 1994, στην Ευρωπαϊκή Ένωση, όπως ορίζεται για κάθε ένα από αυτά τα κράτη μέλη στο άρθρο 3,
- "διευρυμένη Κοινότητα": το έδαφος της Κοινότητας, όπως ορίζεται στο άρθρο 3, μετά την προσχώρηση.
2. Όταν ένα αγαθό:
- έχει εισέλθει πριν από την ημερομηνία προσχώρησης στο εσωτερικό της Κοινότητας ή στο εσωτερικό ενός από τα νέα κράτη μέλη και - κατά την είσοδό του στο εσωτερικό της Κοινότητας ή ενός από τα νέα κράτη μέλη υπήχθη είτε σε ένα καθεστώς προσωρινής εισαγωγής με πλήρη απαλλαγή από εισαγωγικούς δασμούς ή σε ένα από τα καθεστώτα που αναφέρει το άρθρο 16 παράγραφος 1 σημείο Β στοιχεία α) έως δ), είτε σε καθεστώς ανάλογο με ένα από αυτά τα καθεστώτα σε ένα τα νέα κράτη μέλη και - δεν εξήλθε από αυτό το καθεστώς πριν από την ημερομηνία προσχώρησης,
οι διατάξεις που ισχύουν κατά τη στιγμή της υπαγωγής του αγαθού στο εν λόγω καθεστώς συνεχίζουν να εφαρμόζονται μέχρι την έξοδο του αγαθού από το εν λόγω καθεστώς, μετά από την ημερομηνία προσχώρησης.
3. Όταν ένα αγαθό:
- έχει υπαχθεί πριν από την ημερομηνία προσχώρησης στο καθεστώς κοινής διαμετακόμισης ή σε ένα άλλο καθεστώς τελωνειακής διαμετακόμισης και - δεν εξήλθε από αυτό το καθεστώς πριν από την ημερομηνία προσχώρησης,
οι διατάξεις που ισχύουν κατά τη στιγμή της υπαγωγής του αγαθού στο εν λόγω καθεστώς συνεχίζουν να εφαρμόζονται μέχρι την έξοδο του αγαθού από το εν λόγω καθεστώς, μετά από την ημερομηνία προσχώρησης.
Για τους σκοπούς της πρώτης περίπτωσης, ως "καθεστώς κοινής διαμετακόμισης" νοούνται τα μέτρα για τη μεταφορά των εμπορευμάτων υπό διαμετακόμιση μεταξύ της Κοινότητας και των χωρών της Ευρωπαϊκής Ένωσης Ελεύθερων Συναλλαγών (ΕΖΕΣ), καθώς και των χωρών ΕΖΕΣ μεταξύ τους, όπως προβλέπονται από τη σύμβαση περί καθεστώτος κοινής διαμετακόμισης της 20ής Μαΐου 1987 (1).
4. Κατά την έννοια του άρθρου 7 παράγραφος 1, εξομοιώνονται με εισαγωγή αγαθού που αποδεικνύεται ότι βρισκόταν σε ελεύθερη κυκλοφορία σε ένα από τα νέα κράτη μέλη ή στην Κοινότητα:
α) η έξοδος, ακόμη και αντικανονική, αγαθού από καθεστώς προσωρινής εισαγωγής στο οποίο το αγαθό είχε υπαχθεί πριν από την ημερομηνία προσχώρησης υπό τους όρους που αναφέρονται στην παράγραφο 2 7 β) η έξοδος, ακόμη και αντικανονική, αγαθού είτε από ένα από τα καθεστώτα που αναφέρονται από το άρθρο 16 παράγραφος 1 σημείο Β στοιχεία α) έως δ) είτε από καθεστώς ανάλογο με ένα από αυτά τα καθεστώτα, και στο οποίο είχε υπαχθεί το αγαθό πριν από την ημερομηνία προσχώρησης υπό τους όρους που αναφέρονται στην παράγραφο 2 7 γ) η λήξη της ισχύος ενός από τα καθεστώτα που αναφέρονται στην παράγραφο 3, που άρχισε πριν από την ημερομηνία προσχώρησης στο εσωτερικό ενός από τα νέα κράτη μέλη, για τις ανάγκες μιας εξ επαχθούς αιτίας παράδοσης αγαθών που πραγματοποιήθηκε πριν από την ημερομηνία αυτή στο εσωτερικό αυτού του κράτους μέλους από υποκείμενο στο φόρο που ενεργεί υπό την ιδιότητα αυτή 7 δ) κάθε παρατυπία ή παράβαση που διεπράχθη κατά τη διάρκεια ενός από τα καθεστώτα που αναφέρονται στην παράγραφο 3, που άρχισε υπό τους όρους που προβλέπονται από το στοιχείο γ).
5. Εξομοιώνεται επίσης με εισαγωγή αγαθού κατά την έννοια του άρθρου 7 παράγραφος 1, η διάθεση, μετά την ημερομηνία προσχώρησης, στο εσωτερικό κράτους μέλους, από υποκείμενο ή μη υποκείμενο στο φόρο, αγαθών που του έχουν παραδοθεί πριν από την ημερομηνία προσχώρησης, στο εσωτερικό της Κοινότητας ή ενός από τα νέα κράτη μέλη, όταν συντρέχουν οι ακόλουθες προϋποθέσεις:
- η παράδοση αυτών των αγαθών είχε τύχει απαλλαγής, ή ήταν δεκτική απαλλαγής, είτε δυνάμει του άρθρου 15 σημεία 1 και 2 είτε δυνάμει αναλόγου διατάξεως στα νέα κράτη μέλη,
- τα αγαθά δεν είχαν εισαχθεί στο εσωτερικό ενός από τα νέα κράτη μέλη ή στο εσωτερικό της Κοινότητας πριν από την ημερομηνία προσχώρησης.
6. Στις περιπτώσεις που αναφέρονται στην παράγραφο 4, η εισαγωγή θεωρείται ότι πραγματοποιήθηκε, κατά την έννοια του άρθρου 7 παράγραφος 3, στο κράτος μέλος στο έδαφος του οποίου το αγαθό εξήλθε από το καθεστώς στο οποίο είχε υπαχθεί πριν από την ημερομηνία προσχώρησης.
7. Κατά παρέκκλιση από το άρθρο 10 παράγραφος 3, η εισαγωγή αγαθού, κατά την έννοια των παραγράφων 4 και 5 του παρόντος άρθρου, πραγματοποιείται χωρίς να υφίσταται γενεσιουργός αιτία του φόρου, όταν:
α) το εισαχθέν αγαθό αποστέλλεται ή μεταφέρεται εκτός της διευρυμένης Κοινότητας ή β) το εισαχθέν αγαθό, κατά την έννοια της παραγράφου 4 στοιχείο α), δεν αποτελεί μεταφορικό μέσο και αποστέλλεται εκ νέου ή μεταφέρεται προς το κράτος μέλος από το οποίο εξήχθη και προς το πρόσωπο που το εξήγαγε ή γ) το εισαχθέν αγαθό, κατά την έννοια της παραγράφου 4 στοιχείο α), είναι μεταφορικό μέσο που αποκτήθηκε ή είχε εισαχθεί, πριν από την ημερομηνία προσχώρησης, υπό τους γενικούς όρους φορολογίας της εσωτερικής αγοράς ενός από τα νέα κράτη μέλη ή ενός από τα κράτη μέλη της Κοινότητας, ή/και δεν έτυχε, κατά την εξαγωγή του, απαλλαγής ή επιστροφής του φόρου προστιθέμενης αξίας.
Αυτή η προϋπόθεση θεωρείται ότι πληρούται όταν η ημερομηνία της πρώτης θέσης σε κυκλοφορία του μεταφορικού μέσου είναι προγενέστερη της 1ης Ιανουαρίου 1987 ή όταν το ποσό του οφειλόμενου φόρου κατά την εισαγωγή είναι αμελητέο.
(1) ΕΕ αριθ. L 226 της 13. 8. 1987, σ. 2.»
Άρθρο 2
1. Με την επιφύλαξη της ενάρξεως ισχύος της συνθήκης προσχώρησης του 1994, τα κράτη μέλη θεσπίζουν τις αναγκαίες νομοθετικές, κανονιστικές και διοικητικές διατάξεις για να συμμορφωθούν με την παρούσα οδηγία κατά την ημερομηνία ενάρξεως ισχύος της πληροφορούν αμέσως την Επιτροπή σχετικά.
Οι διατάξεις αυτές, όταν θεσπίζονται από τα κράτη μέλη, αναφέρονται στην παρούσα οδηγία ή συνοδεύονται από παρόμοια αναφορά κατά την επίσημη δημοσίευσή τους. Οι λεπτομέρειες της αναφοράς αυτής καθορίζονται από τα κράτη μέλη.
2. Τα κράτη μέλη ανακοινώνουν στην Επιτροπή το κείμενο των διατάξεων εσωτερικού δικαίου που θεσπίζουν στον τομέα που διέπει η παρούσα οδηγία.
Άρθρο 3
Η παρούσα οδηγία αρχίζει να ισχύει την ίδια ημερομηνία με τη συνθήκη προσχώρησης του 1994.
Άρθρο 4
Η παρούσα οδηγία απευθύνεται στα κράτη μέλη.
Βρυξέλλες, 22 Δεκεμβρίου 1994.